Spoštovani starši novosprejetih otrok,

pošiljamo vam povabilo k podpisu pogodbe o določitvi pravic in obveznosti staršev in hkrati boste prejeli informacijo o razporeditvi otrok po enotah vrtca.

***VABILO K PODPISU POGODBE***

Podpisovanje pogodb bo potekalo:

* **na upravi Vrtca Šentvid**, Ulica pregnancev 6 (vhod s parkirišča ob železniški progi po zunanjih stopnicah navzdol):
* v torek, 23. 5. 2023, med 9. in 15. uro,
* v sredo, 24. 5. 2023, med 8. in 15. uro,
* v četrtek, 25. 5. 2023, med 8. in 15. uro.
* v torek, 30. 5. 2023 med 8. in 15. uro.
* **v Enoti Mravljinček na Brodu** (5. trakt – vhod z glavnega parkirišča na Martinovi poti 14):
* v sredo, 31. 5. 2022, med 8. in 15. uro.

V okviru danih terminov se za podpis ni potrebno posebej najaviti. Za podpis pogodbe izven terminov nam pišite na [vpis@vrtecsentvid.si](mailto:vpis@vrtecsentvid.si) . **Rok za podpis pogodbe je 15 dni od prejema povabila**. Rok za podpis se lahko podaljša, v kolikor imate utemeljene razloge (začasna odsotnost, odločitev o vključitvi zaradi objektivnih okoliščin še ni dokončna …). V tem primeru nam pošljite prošnjo z obrazložitvijo (lahko po e-pošti).

Vsebino pogodbe si lahko ogledate predhodno in pri podpisu boste preverili samo še točnost vaših podatkov. Vzorec pogodbe je objavljen na spletni strani: <http://www.vrtecsentvid.si/vpis/podpis-pogodbe-in-nadaljnji-koraki/>

V primeru prepisa iz drugega vrtca prinesite **dokazilo o izpisu** (potrjena izpisnica oz. sklep o izpisu najkasneje z dnem 31. 8. 2023). Podpis pogodbe v novem vrtcu ni možen, dokler ni urejen izpis iz prvotnega vrtca (podvojeni vnosi v centralni evidenci se izključujejo).

Prijazen pozdrav.

Katja Zalar, Mateja Štih,

pomočnica ravnateljice ravnateljica